城巴A20線

城巴A20線係香港一條來往紅磡站同機場嘅機場巴士線，由城巴經營，提供港鐵紅磡站、何文田、油麻地、大角咀、旺角、深水埗、長沙灣同美孚來往機場嘅巴士服務。

呢條線係六條唔經昂船洲大橋嘅城巴機場快線路線其中之一。

歷史 
 2017年3月20號：A20線投入服務。
 2019年9月23號：A20線改經何文田及大角咀，唔經尖沙咀至旺角。
 2020年4月1號開始：因武漢肺炎疫情持續，縮減服務時間同班次
 2020年12月28號開始：暫停服務。

服務時間

收費 
全程：33蚊

青嶼幹線繳費廣場去機場：17蚊
暢航路去機場：4蚊
青嶼幹線繳費廣場去紅磡站：26蚊
葵涌交匯處去紅磡站：8蚊

呢條線另外有來回車票55蚊／28蚊，適用喺兩程A20/A21/A22往來機場嘅車程，有效期係三個月。

呢條線有12歲以下同細路65歲或者以上老人家嘅半價優惠。

呢條線冇長者同殘疾人士每程兩蚊嘅票價優惠；12-64歲嘅殘疾人士如果用「殘疾人士身份」個人八達通畀錢，會用全費計錢。

乘客可以用現金或八達通於錢上車嗰時畀錢，唔會找錢。

九龍巴士、新巴、城巴同龍運巴士嘅全職員工同家屬可以免費搭呢條線，但係一定要拍職員或者職員家屬八達通。

八達通轉乘優惠 
乘客上咗A20線後喺指定時間入面用同一張八達通卡轉搭以下路線，或者由以下路線上車之後喺指定時間入面用同一張八達通卡轉搭A20線，第二程可以有車費折扣優惠：

A20←→城巴E線 
A20去機場 → E11、E21、E22/E22P/E22X或者E22A去機場博覽館，第二程車費全免，轉車時限係120分鐘，喺機場轉車

A20去機場 → E21A或者E23去東湧，第二程車費全免，轉車時限係120分鐘，喺青嶼幹線收費廣場轉車

E11、E21/E21X、E21A、E22/E22P/E22X、E22A或者E23去市區 → A20去紅磡站，回贈第一程嘅車資，轉車時限係60分鐘，喺青嶼幹線收費廣場轉車

A20←→R8 
A20去任何方向 → R8去迪士尼樂園，第二程車資全免，轉車時限係120分鐘

R8去青嶼幹線收費廣場 → A20去紅磡站，第二程有5蚊嘅折扣優惠，轉車時限係60分鐘

R8去青嶼幹線繳費廣場 → A20去機場，第二程有1蚊嘅折扣優惠，轉車時限係60分鐘

A20←→702 
A20去紅磡站 → 702去又一村，第二程車費全免，轉車時限係120分鐘

702去海麗邨 → A20去機場，回贈首程車費，轉車時限係90分鐘

車站 

紅磡站開經：暢運道、都會道、紅荔道、紅磡南道、紅菱街、暢通道、溫思勞街、溫思勞街隧道、漆咸道北、仁風街、佛光街、忠孝街、佛光街、培正道、窩打老道、翱翔道、海泓道、櫻桃街、大角咀道、欅樹街、晏架街、旺角道、彌敦道、長沙灣道、荔枝角道、葵涌道、荃灣路、青荃路、青衣北岸公路、青衣西北交匯處、青嶼幹線、北大嶼山公路、機場路、暢航路、機場路、機場南交匯處及暢連路。    

機場開經：暢連路、機場南交匯處、機場路、北大嶼山公路、青嶼幹線、青衣西北交匯處、青衣北岸公路、青荃路、荃灣路、葵涌道、長沙灣道、彌敦道、旺角道、西洋菜南街、亞皆老街、櫻桃街、大角咀道、海泓道、麗翔道、窩打老道、培正道、佛光街、忠孝街、忠民街、公主道、公主道連接路、都會道、暢運道及安運道。

客量 
A20線嘅密度有如A21嘅輔助車次，未改經何文田同大角咀前，由機場往返長沙灣道沿線明顯快過E21線，但係往返油尖旺區行車時間就長過走線重疊嘅A21線少少，而且唔經港珠澳大橋香港口岸；本線班次疏落，喺機場嘅站位亦同上述兩條線分開，無法有效疏導佢哋嘅龐大客流，客量一直偏低。但改道何文田之後，路線變成由深水埗去到旺角，拆返大角咀，再經油蔴地回何文田，搭嘅時間又耐過E21A，又貴過E21，純綷係畀何文田同大角咀有唔經東涌嘅機場巴士服務覆蓋，但基於班次疏落，乘客大多都係見車就上，好少刻意等候，整體客量仍然維持於低水平。

改經何文田同大角咀後，喺2020年：，來回方向嘅全日最高一小時載客率大約四成。

城巴A20線－城巴
 城巴A20線－i-busnet.com
 城巴A20線－681巴士總站

A20